
ประกาศเทศบาลตำบลกงหรา
เรื่อง  ประกวดราคาจ้างก่อสร้างสนามฟุตซอล  ขนาดกว้าง  20  เมตร  ยาว  42  เมตร  หมู่ที่  4         ตำบลกงหรา เทศบาลตำบลกงหรา อำเภอกงหรา  จังหวัดพัทลุง  ด้วยวิธีประกวดราคาอิเล็กทรอนิกส์        (e-bidding)

--------------------------------------
	
	   เทศบาลตำบลกงหรา มีความประสงค์จะประกวดราคาจ้างก่อสร้างสนามฟุตซอล ขนาดกว้าง     20  เมตร ยาว 42 เมตร หมู่ที่  4 ตำบลกงหรา เทศบาลตำบลกงหรา  อำเภอกงหรา   จังหวัดพัทลุง        ตามแบบแปลนเทศบาลตำบลกงหรา เลขที่  3/2560  พร้อมป้ายประชาสัมพันธ์โครงการ  จำนวน  1  ป้าย    ด้วยวิธีประกวดราคาอิเล็กทรอนิกส์  ราคากลางของงานก่อสร้างในการประกวดราคาครั้งนี้เป็นเงินทั้งสิ้น  1,775,000.- บาท   (-หนึ่งล้านเจ็ดแสนเจ็ดหมื่นห้าพันบาทถ้วน-)  ราคางบประมาณในการจัดจ้างครั้งนี้    เป็นเงินทั้งสิ้น   2,049,300.-  บาท (-สองล้านสี่หมื่นเก้าพันสามร้อยบาทถ้วน-)

             ผู้ยื่นข้อเสนอจะต้องมีคุณสมบัติ  ดังต่อไปนี้
		1.	มีความสามารถตามกฎหมาย
		2.	ไม่เป็นบุคคลล้มละลาย
		3.	ไม่อยู่ระหว่างเลิกกิจการ
		4.	ไม่เป็นบุคคลซึ่งอยู่ระหว่างถูกระงับการยื่นข้อเสนอหรือทำสัญญากับหน่วยงานของรัฐไว้ชั่วคราวเนื่องจากเป็นผู้ที่ไม่ผ่านเกณฑ์การประเมินผลการปฏิบัติงานของผู้ประกอบการตามระเบียบที่รัฐมนตรีว่าการกระทรวงการคลังกำหนดตามที่ประกาศเผยแพร่ในระบบเครือข่ายสารสนเทศของกรมบัญชีกลาง
	5.	ไม่เป็นบุคคลซึ่งถูกระบุชื่อไว้ในบัญชีรายชื่อผู้ทิ้งงานและได้แจ้งเวียนชื่อให้เป็นผู้ทิ้งงานของหน่วยงานของรัฐในระบบเครือข่ายสารสนเทศของกรมบัญชีกลาง ซึ่งรวมถึงนิติบุคคลที่ผู้ทิ้งงานเป็นหุ้นส่วนผู้จัดการ กรรมการผู้จัดการ ผู้บริหาร ผู้มีอำนาจในการดำเนินงานในกิจการของนิติบุคคลนั้นด้วย
	6.	มีคุณสมบัติและไม่มีลักษณะต้องห้ามตามที่คณะกรรมการนโยบายการจัดซื้อจัดจ้างและ
การบริหารพัสดุภาครัฐกำหนดในราชกิจจานุเบกษา
		7. เป็นนิติบุคคลผู้มีอาชีพรับจ้างงานที่ประกวดราคาอิเล็กทรอนิกส์ดังกล่าว
		8. ไม่เป็นผู้มีผลประโยชน์ร่วมกันกับผู้ยื่นข้อเสนอรายอื่นที่เข้ายื่นข้อเสนอให้แก่เทศบาลตำบลกงหรา
ณ วันประกาศประกวดราคาอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันอย่างเป็นธรรม ในการประกวดราคาอิเล็กทรอนิกส์ครั้งนี้
		9. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาล
ของผู้ยื่นข้อเสนอได้มีคำสั่งให้สละเอกสิทธิ์และความคุ้มกันเช่นว่านั้น 
	10. ไม่เป็นผู้ที่ไม่ผ่านเกณฑ์การประเมินผลการปฏิบัติงานตามระเบียบที่รัฐมนตรีว่าการกระทรวงการคลังกำหนด
	11. ผู้ยื่นข้อเสนอต้องมีผลงานก่อสร้างประเภทเดียวกันกับงานที่ประกวดราคาจ้างก่อสร้างในวงเงินไม่น้อยกว่า  1,024,650.- บาท (-หนึ่งล้านสองหมื่นสี่พันหกร้อยห้าสิบบาทถ้วน-) และเป็นผลงานที่เป็นคู่สัญญา โดยตรงกับหน่วยงานของรัฐหรือหน่วยงานเอกชนที่เทศบาลตำบลกงหราเชื่อถือ

	ผู้ยื่นข้อเสนอที่เสนอราคาในรูปแบบของ “กิจการร่วมค้า” ต้องมีคุณสมบัติ ดังนี้
	(1)	กรณีที่กิจการร่วมค้าได้จดทะเบียนเป็นนิติบุคคลใหม่ กิจการร่วมค้าจะต้องมีคุณสมบัติครบถ้วนตามเงื่อนไขที่กำหนดไว้ในเอกสารประกวดราคา และการเสนอราคาให้เสนอราคาในนาม “กิจการร่วมค้า” ส่วนคุณสมบัติด้านผลงานก่อสร้าง กิจการร่วมค้าดังกล่าวสามารถนำผลงานก่อสร้างของผู้เข้าร่วมค้ามาใช้แสดงเป็นผลงานก่อสร้างของกิจการร่วมค้าที่เข้าประกวดราคาได้
	(2)	กรณีที่กิจการร่วมค้าไม่ได้จดทะเบียนเป็นนิติบุคคลใหม่ นิติบุคคลแต่ละนิติบุคคล
ที่เข้าร่วมค้าทุกรายจะต้องมีคุณสมบัติครบถ้วนตามเงื่อนไขที่กำหนดไว้ในเอกสารประกวดราคา เว้นแต่ 
ในกรณีที่กิจการร่วมค้าได้มีข้อตกลงระหว่างผู้เข้าร่วมค้าเป็นลายลักษณ์อักษรกำหนดให้ผู้เข้าร่วมค้ารายใด
รายหนึ่งเป็นผู้รับผิดชอบหลักในการเข้าเสนอราคากับหน่วยงานของรัฐ และแสดงหลักฐานดังกล่าวมาพร้อมการยื่นข้อเสนอประกวดราคาทางระบบจัดซื้อจัดจ้างภาครัฐด้วยอิเล็กทรอนิกส์ กิจการร่วมค้านั้นสามารถใช้ผลงานก่อสร้างของผู้เข้าร่วมค้าหลักรายเดียวเป็นผลงานก่อสร้างของกิจการร่วมค้าที่ยื่นข้อเสนอได้
	   	ทั้งนี้ “กิจการร่วมค้าที่จดทะเบียนเป็นนิติบุคคลใหม่” หมายความว่า กิจการร่วมค้าที่จดทะเบียนเป็นนิติบุคคลต่อกรมพัฒนาธุรกิจการค้า กระทรวงพาณิชย์
	   12. ผู้ยื่นข้อเสนอต้องลงทะเบียนในระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement : e - GP) ของกรมบัญชีกลาง 
	            13. ผู้ยื่นข้อเสนอซึ่งได้รับคัดเลือกเป็นคู่สัญญาต้องลงทะเบียนในระบบจัดซื้อจัดจ้างภาครัฐ
ด้วยอิเล็กทรอนิกส์ (Electronic Government Procurement : e - GP) ของกรมบัญชีกลาง ตามที่คณะกรรมการ ป.ป.ช. กำหนด 
	 	14. ผู้ยื่นข้อเสนอต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ ตามที่คณะกรรมการ ป.ป.ช. กำหนด
	 ผู้ยื่นข้อเสนอต้องยื่นข้อเสนอและเสนอราคาทางระบบจัดซื้อจัดจ้างภาครัฐด้วยอิเล็กทรอนิกส์ 
ในวันที่  10  มกราคม  2561  ระหว่างเวลา  08.30  น.  ถึง   16.30  น.
	 ผู้สนใจสามารถขอรับเอกสารประกวดราคาอิเล็กทรอนิกส์ โดยดาวน์โหลดเอกสารผ่านทางระบบจัดซื้อจัดจ้างภาครัฐด้วยอิเล็กทรอนิกส์ได้ตั้งแต่วันที่ประกาศจนถึงก่อนวันเสนอราคา

	 ผู้สนใจสามารถขอซื้อเอกสารประกวดราคาด้วยอิเล็กทรอนิกส์   ในราคาชุดละ  200  บาท      (-สองร้อยบาทถ้วน-) ผ่านทางระบบจัดซื้อจัดจ้างภาครัฐด้วยอิเล็กทรอนิกส์และชำระเงินผ่านทางธนาคาร ตั้งแต่วันที่ 29  ธันวาคม  2560 ถึงวันที่  9  มกราคม  2561 โดยดาวน์โหลดเอกสารผ่านทางระบบจัดซื้อ
จัดจ้างภาครัฐด้วยอิเล็กทรอนิกส์ได้ภายหลังจากชำระเงินเป็นที่เรียบร้อยแล้วจนถึงก่อนวันเสนอราคา
		ผู้สนใจสามารถดูรายละเอียดได้ที่เว็บไซต์  www.konghra.go.th หรือ www.gprocurement.go.th หรือสอบถามทางโทรศัพท์หมายเลข   074-671-192   ในวันและเวลาราชการ
		ผู้สนใจต้องการทราบรายละเอียดเพิ่มเติมเกี่ยวกับสถานที่หรือแบบรูปรายการละเอียด 
โปรดสอบถามมายังเทศบาลตำบลกงหรา   ผ่านทางอีเมล์  office@konghra.go.th   หรือเว็บไซต์  www.konghra.go.th           
หรือช่องทางตามที่กรมบัญชีกลางกำหนด    ภายในวันที่   4  มกราคม  2561    โดยเทศบาลตำบลกงหรา    จะชี้แจงรายละเอียดดังกล่าวผ่านทางเว็บไซต์   www.konghra.go.th   และ  www.gprocurement.go.th ในวันที่  4  มกราคม  2561
				ประกาศ ณ วันที่  29  ธันวาคม พ.ศ. 2560
				(ลงชื่อ)   [image: ]
				          (นายชัยพิทักษ์   เจริญผล)
		        	        ตำแหน่ง นายกเทศมนตรีตำบลกงหรา
หมายเหตุ    ผู้ประกอบการสามารถจัดเตรียมเอกสารประกอบการเสนอราคา  (เอกสารส่วนที่  1  และเอกสารส่วนที่  2)  
                  ในระบบ  e-gp  ได้ตั้งแต่วันที่ขอรับเอกสารจนถึงวันเสนอราคา

